Приликом пријаве на Конкурс Подносилац пријаве доставља следеће:

1. Попуњен и потписан образац пријаве (образац пријаве може се преузети на јединственом шалтеру Градске управе града Шапца и на интернет страници града Шапца [www.sabac.rs](http://www.sabac.rs/));
2. Фотокопију своје личне карте као и за чланове домаћинства старије од 16 година (очитане уколико је у питању нова лична карта са чипом);
3. За чланове домаћинства који су млађи од 16 година – извод из матичне књиге рођених.
4. Уверење Полицијске управе о кретању пребивалишта за Подносиоца пријаве и чланове домаћинства старије од 16 година;
5. Уверење из РГЗ – Служба за катастар непокретности града Шапца, да Подносилац захтева и чланови његовог/њеног породичног домаћинства не поседују непокретност на територији града Шапца;
6. Уверење Локалне пореске администрације да Подносилац пријаве и чланови његовог породичног домаћинства, укључујући и малолетне чланове домаћинства, нису обвезници пореза на имовину;
7. Стамбени статус се доказује:
   1. Уговором о подстанарском односу;
   2. Уговором и другим овереним документом о праву коришћења;
   3. Овереном изјавном станодавца о начину коришћења стана;
   4. Доказом о својини станодавца на стану;
   5. Овереном изјавном да лице нема стан или породичну стамбену зграду;
   6. Овереном изјавом о станодавцима, периодима и адресама на којима је лице становало, пријавом пребивалишта, односно боравка;
   7. Потврдом органа управљања стамбеном зградом потписаном од овлашћеног лица и овереном печатом стамбене зграде;
   8. Уверењем организационе јединице ЈЛС надлежне за јавне приходе да се лице не дужи порезом на стан, породичну стамбену зграду или кућу за одмор на територији ЈЛС;
   9. Уверењем служби јавних прихода из места рођења односно места претходних пребивалишта ван територије ЈЛС;
   10. Потврдом предузећа, установе, државног органа односно градске службе да лице које конкурише и чланови његовог породичног домаћинства нису добили стан односно стамбени кредит;
   11. Правоснажном одлуком којом је расправљена заједничка имовина разведених супружника и ванбрачних партнера;
   12. Доказом о власништву на стану свог родитеља или родитеља супружника и потврдом о пријави пребивалишта односно боравишта родитеља на стану;
   13. Правоснажном одлуком којом је окончан оставински поступак;
   14. Другим документима којима се доказује начин коришћења стана.
8. Изјава оверена код јавног бележника да домаћинство станује у неусловном простору (у погледу конструктивне безбедности, неодговарајућа површина и недостатак најмање једне врсте инсталација и незадовољавајући хигијенски услови, стан који је неодговарајући са становишта приступачности, неодговарајућа површина и недостатак најмање једне врсте инсталација, неодговарајућа стамбена површина);
9. Изјава оверена код јавног бележника да је домаћинство смештено у објекту за социјално становање;
10. Потврда послодавца о висини примања у последњих 6 месеци од дана расписивања Конкурса – за Подносиоца пријаве и чланове домаћинства који су у радном односу;
11. Потврда Националне службе за запошљавање – за Подносиоца пријаве и чланове домаћинства који су незапослени;
12. За Подносиоца пријаве и чланове домаћинства који су корисници пензије – фотокопија последњег пензионог чека;
13. За кориснике новчане социјалне помоћи – уверење Центра за социјални рад ,,Шабац“;
14. Извештаји лекарске комисије или налаз конзилијума лекара или други докази предвиђени условима Конкурса за члана породице са тешким или хроничним обољењем (малигна обољења и интракранијални тумори; хемофилија, тешке болести крви који имају прогресиван ток; инсулин зависни дијабетес мелитус (са секундарним компликацијама – ретинопатија, нефропатија, неуропатија); мултирезистентна туберкулоза; систематске аутоимуне болести у одмаклој фази и/или са мултисистемском дисфункцијом; генетско болести које имају прогресиван ток и/или узрокују тежак поремећај метаболизма; хроничне психозе са непотпуним ремисијама и трајним изменама личности; епилепсија са тешким психичким променама; терминална бубрежна инсуфицијенција, на дијализи и после трансплантације; прогресивна неуромишићна обољења; тешко трајно оштећење плућне вентилације са хроничном респираторном инсуфицијенцијом која испуњава критеријуме за дуготрајну оксигенотерапију; тешке урођене и срчане мане са тешким оштећењем срчане функције (ексокардиографски или другим методама утврђена ЕФ мање од 30% или 40%, друге болести срца са тешким оштећењем срчане функције – ЕФ мање од 30%); болести које доводе до трајног оштећења функције јетре тешког степена (портална хипертензија, асцитис, вариксни езофагуса) и стања после трансплантације јетре; тежак облик бронхијалне астме, која је неконтролисана, перзистентна и поред редовне терапије; други тешки облици болести који доводе до трајно нарушеног здравственог стања);
15. Психофизичка ометеност, ментална заосталост и/или инвалидитет и сметње у развоју доказују се решењима односно налазима надлежних органа;
16. За једнородитељску породицу или самохраног родитеља – извод из матичне књиге умрлих за брачног друга, судска пресуда о поверавању детета или извод из матичне књиге рођених за дете (бeз утврђеног очинства);
17. За особе са инвалидитетом и/или телесном оштећењу – Доказ о инвалидитету и/или телесном оштећењу (ПИО, НСЗ) за члана породице које је лице са инвалидитетом;
18. За члана породице жртве породичног насиља – судска пресуда или извештај/потврда Центра за социјални рад Шабац да је Подносилац пријаве штићеница сигурне куће;
19. Мишљење Интерресорне комисије за дете са сметњама у развоју;
20. Потписана Изјава о пристанку на обраду података о личности;

Комисија за избор корисника може од Подносиоца пријаве на Јавни позив тражити оригинална документа на увид.